સેન્ટ રીજીસ હોટલની બહાર પત્રકારોની ભારે ભીડ જામી હતી, જયાં કિમ રહેવાનો છે. આખી હોટલને વધુમાં વધુ ઢાંકી રાખવાની કોશિષ કરાઇ. એટલું જ નહીં હોટલના સિક્યોરિટી સ્ટાફે ઘણા બધા છોડ લગાવી દીધા જેથી કરીને અંદર ડોકિયું કરવું મુશ્કેલ થાય. આ હોટલમાં એક રાત્રિ રોકાણનું ભાડું 320 સિંગાપુરી ડોલર (16 હજાર રૂપિયા) છે. જે પ્રેસિડેન્શિયલ સ્યુટમાં કિમ રહેશે તે 335 વર્ગ મીટરમાં પથરાયેલો છે અને 20માં માળ પર છે. આ રૂમમાં પિયાનો પણ છે. હોટલની વેબસાઇટે જોકે ભાડાની કોઇ માહિતી આપી નથી પરંતુ આવી જ સુવિધાઓ વાળી એક ન્યૂયોર્ક હોટલની હોટલના રૂમનું એક રાતનું ભાડું 35000 ડોલર એટલે કે અંદાજે 23 લાખ 62 હજાર રૂપિયાથી પણ વધુ છે.